kardosdrur/scandi-wiki huggingface dataset:
Det traditionelle samfund

Det traditionelle samfund er et sociologisk begreb og samfund, der er styret af traditioner og normer. Det traditionelle samfund kendes tegnes ved tætte sociale grupper og begrænsninger af individets frihed. Familien, slægten og nærsamfundet danner rammerne om livet i det traditionelle samfund. Den enkelte person er helt afhængig af gruppen, og derfor er det afgørende, at alle er loyale over for gruppens forventninger og normer.

Den tyske sociolog Ferdinand Tönnies (1855-1936) iagttog udviklingen i sin samtid. Han mente, at samfundet udviklede sig fra at være et organisk fællesskab (Gemeinschaft) mod et mekanisk samfund (Gesellschaft). Ferdinand Tönies mente, at det traditionelle samfund (Gemeinschaft) er det ægte liv. 

I det traditionelle samfund var 90-95 % af befolkningen organiseret i landbruget. 

I det traditionelle samfund (ca. 1750 – 1850) boede de fleste i små landsbyer og var beskæftiget ved landbruget, man havde kun nære relationer, som var følelsesmæssigt tætte. At relationerne var nære skyldtes, at rejser var besværlige og tog lang tid. Desuden var der ingen elektroniske kommunikationsmidler, hvilket vidner om det lave teknologiske niveau. Da det teknologiske niveau var lavt, var der kun naturbetingede risici. Normerne lå fast og var bestemt af religionen, som var meget vigtig.

Dette havde betydning for de valg, som det traditionelle menneske traf. Fordi normerne havde så stor betydning, skabtes stabile samfundsborgere. Dette bevirkede, at den fremherskende socialkarakter blev et indrestyret eller normstyret menneske, hvilket er en fordel i det traditionelle samfund. Familien var meget vigtig i det traditionelle samfund, hvor der herskede et patriarkalsk aldershierarki. Man hentede støtte i familien både økonomisk, social og psykisk, fordi velfærdsstaten ikke var udviklet. Individet var loyalt over for familiens forventninger og vilje i større grad end over for sine egne ønsker og følelser. Dette omfattede arrangerede ægteskaber, kontrol over kvindens krop, seksualitet og reproduktion.
Traditionelle samfund
Kildare (by)

Kildare (by) (Irsk: Cill Dara) er en irsk by i County Kildare i provinsen Leinster, i den centrale del af Republikken Irland med en befolkning (inkl. opland) på 7.538 indb i 2006 (5.694 i 2002)

Se også 
 Oversigt over de 100 største byer i Republikken Irland

Byer i Irland
Ratoath

Ratoath (Irsk: Ráth Tó) er en irsk by i County Meath i provinsen Leinster, i den centrale del af Republikken Irland med en befolkning (inkl. opland) på 7.249 indb i 2006 (3.794 i 2002).

Se også 
 Oversigt over de 100 største byer i Republikken Irland

Byer i Irland
Gorey

Gorey (Irsk: Guaire) er en irsk by i County Wexford i provinsen Leinster, i den centrale del af Republikken Irland med en befolkning (inkl. opland) på 7.193 indb i 2006 (5.282 i 2002)

Se også 
 Oversigt over de 100 største byer i Republikken Irland

Eksterne henvisninger 

Byer i Irland
Tuam

Tuam (Irsk: Tuaim) er en irsk by i County Galway i provinsen Connacht, i den vestlige del af Republikken Irland med en befolkning (inkl. opland) på 6.885 indb i 2006 (5.947 i 2002)

Se også 
 Oversigt over de 100 største byer i Republikken Irland

Byer i Irland
AFIS

AFIS har flere betydninger:
 Aerodrome Flight Information Service (flyvepladsflyveinformationstjeneste)
 American Forces Information Service
 Automated Fingerprint Identification System
Carsten Werge

Carsten Werge (født 26. februar 1959 på Frederiksberg) er en dansk sportsjournalist, tv-vært og fodboldkommentator. Han arbejder for tiden på TV 2 som fodboldredaktør, men han har tidligere arbejdet på Danmarks Radio (DR) og Berlingske Tidende (BT).
Werge er erklæret Frem-supporter og lægger ikke skjul på dette i perioder hvor Frem ikke er repræsenteret i den bedste danske række. Når Frem af og til har spillet i Superligaen, har han af professionelle årsager undertrykt sine sympatier.

Carsten Werge har været gift to gange. I sit første ægteskab fik han børnene Frederik og Ida Werge. Derudover har han børnene Julie og Mette Werge med sin nuværende kone Berit Werge.

Carsten Werge har igennem lang tid haft et "Gøg og Gokke"-agtigt samarbejde med sit modstykke Per Frimann i en række fodboldmagasiner på Viasat. Både fysisk og verbalt indtræder han i rollen som den dominerende halvdel i duoen med Frimann.

I mange af parrets fodboldprogrammer har de arbejdet med pågående journalistik og luftet egne holdninger. F.eks. i magasinet Det' Bare Fodbold i 2004, hvor Carsten Werge slog til lyd for, at romerlys kunne være et festligt indslag til fodboldkampe, men at de skulle bruges på en organiseret måde. Dette kontroversielle budskab mødte dog stor modstand fra DBU og de danske klubber.

Carsten Werges, til tider åbenmundede facon, har gennem tiden givet anledning til flere konflikter med markante personer i den danske fodboldverden. Især Karsten Aabrink og Niels-Christian Holmstrøm, der fodboldpolitisk er i opposition til Carsten Werge, er ofte i heftige diskussioner med Werge. Carsten Werge og hans kollega Jens Jørgen Brinch er ved flere lejligheder nedsættende blevet omtalt som "den kulørte danske fodboldpresse" af generaldirektøren i DBU Jim Stjerne Hansen og DBUs kommunikationschef Lars Berendt i forbindelse med diverse konflikter. Med dette udtryk menes, at Werge og Brinchs rapportering tangerer det useriøse.

Carsten Werge har været involveret i en retssag om bagvaskelse af Christian Andersen, hvor Andersen blev beskyldt for at have et højt alkoholforbrug samt brug af prostituerede. Carsten Werge blev sammen med de øvrige anklagede, blandt andet FC Københavns daværende bestyrelsesformand Flemming Østergaard, frikendt i den pågældende sag i Højesteret.

Noter 

Tv-værter fra Danmark
Sportsjournalister fra Danmark
Ansatte i DR
Journalister ved BT
Aeronautical Information Publication

AIP (forkortelse for Aeronautical Information Publication) er en publikation, der er udgivet af en stat (eller efter bemyndigelse af en stat) og indeholder oplysninger om varig natur, som er af væsentlig betydning for luftfarten.

Eksterne henvisninger 
 AIP Danmark 

Luftfart
Henrik Fogh Rasmussen

Henrik Fogh Rasmussen (født 1979) er en danskfødt, amerikansk samfundsdebatør, søn af tidligere statsminister Anders Fogh Rasmussen og Anne-Mette Rasmussen.

Han er kandidat i statskundskab fra University of Pennsylvania og bachelor i strategiske og internationale studier fra Hampden-Sydney College i Virginia. Han blev i 2004 gift med amerikanske Kristina Marie Rasmussen (født Smith) og er bosat i Springfield, Illinois, USA. Han arbejder som kommunikationsrådgiver.

I 2010 valgte han at få amerikansk statsborgerskab, da Danmark ikke på daværende tidspunkt tillod dobbelt statsborgerskab.

Han har skrevet bogen Amerikanske Tilstande, udgivet i 2007 af CEPOS, hvor han behandler, hvad han ser som en række danske fordomme om USA. Bogen har fået kritik fra to andre kommentatorer, der kaldte den manipulerende og utroværdig.
Kritikken blev efterfølgende imødegået af CEPOS.
De gjorde blandt andet opmærksom på at Rasmussen havde stolet på et tal om hjemløse fra Dansk Socialrådgiverforening.

Referencer 

Debattører fra Danmark
Politisk involverede personer fra Danmark
Jacob Mchangama

Jacob Jomo Danstrøm Mchangama (født 15. februar 1978) er en dansk jurist og samfundsdebattør. I perioden 2008-2013 var han chefjurist i tænketanken CEPOS, og er nu direktør i tænketanken Justitia.

Opvækst og uddannelse
Mchangama er søn af en dansk mor og en far, der kommer fra øgruppen Comorerne mellem Madagaskar og det afrikanske kontinent. Faderen var frihedskæmper som ung, var fængslet i flere år for sine synspunkter og flygtede til Danmark, hvor han i 1976 mødte Jacobs mor. Jacob fik mellemnavnet Jomo efter den kenyanske frihedshelt Jomo Kenyatta. De første seks år af hans liv boede familien i et venstreorienteret kollektiv på Østerbro. Da Mchangama var seks år, blev hans forældre skilt, og faren flyttede tilbage til Comorerne, mens Mchangama og hans mor flyttede til en anden del af Østerbro.

Jacob Mchangama er uddannet jurist fra Københavns Universitet. Han har tillige en europæisk mastergrad i "Human Rights and Democratization" efter ophold i Venedig og Strasbourg. Han er advokat og har tidligere været ekstern lektor i internationale menneskerettigheder på Københavns Universitet.

Samfundsdebattør 

Han er en markant liberal debattør, hvor han har optrådt mange gange i tv, dagblade og liberale tidsskrifter. Han har menneskerettigheder som speciale og har blandt andet markeret sig som fortaler for fri hash, med kritik af den danske terrorlovgivning og af Dansk Folkepartis forslag om særforbud mod moskeer. Samtidig er han kendt for at stemme til højre for midten og advokere for, at de kulturelle, sociale og økonomiske rettigheder ikke bør betragtes på linje med de civile og politiske. 

Mchangama fik Venstres frihedspris i 2013, Jyllands-Postens ytringsfrihedspris i 2015, kulturprisen Den Gyldne Grundtvig i 2016 og sammen med Frederik Stjernfelt Blixenprisen for årets indsats for ytringsfriheden i 2017. I 2019 blev han den første modtager af Hørups Debatpris, en ny pris indstiftet af dagbladet Politiken.

I 2021 var Mchangama er af dommerne i Rigsretssagen mod Inger Støjberg. Han var udpeget af partiet Venstre.

Kilder 

Debattører fra Danmark
Jurister fra Danmark
Personer i Kraks Blå Bog
Alumni fra Københavns Universitet
Menneskerettighedsaktivister fra Danmark
Etterstad

Etterstad er et strøg i Oslo, beliggende mellem Alnaelva og Strømsveien, nord for Vålerenga. Etterstad blev indlemmet i Oslo i 1946, to år før Aker og Oslo blev slået sammen. Området er en svagt skrånende slette. Kong Karl Johan beordrede her i 1821 en større militærøvelse med omkring 6000 soldater som en politisk magtmarkering rettet mod Stortinget. Stedet blev også benyttet som rettersted, og byens sidste henrettelser blev foretaget her 19. april 1864 da rovmorderne prøjsseren Friedrich Wilhelm Priess, 30 år, og danskeren Knud Fredrik Christian Simonsen, 27 år blev henrettet ved halshugning. Over 5000 mennesker skal have været tilstede.

I 1910 holdt den svenske flypioner og adelsmand, friherre Carl Cederström opvisning her, samtidig blev området benyttet som travbane frem til Bjerkebanen blev bygget i 1928.

OBOS startede boligbyggeri i 1930erne, og rejste det første byggeri i 1931 efter en storstilet reguleringsplan af Harald Hals fra 1924. Denne reguleringsplan blev ikke videreført pga den tyske okkupation under 2. verdenskrig. Den første gård som ble bygget går under det folkelige navn Etterstadslottet.

Frem til T-banen åbnede i 1967, havde området sporvognsforbindelse til centrum fra 1920erne, med omstigning til forstadsbane til Oppsal og Østensjøområdet.

Området har en del kontorarbejdspladser og mindre virksomheder, her ligger også Etterstad videregående skole  som er etableret på grundlag af den tidligere Oslo teknisk-maritime skole (tidl. Oslo Maskinistskole) og Kokk- og stuertskolen.

Gamle Oslo
Veje i Norge
Bradley Wiggins

Bradley Wiggins, CBE (født 28. april 1980 i Gent, Belgien) er en engelsk tidligere landevejs- og banecykelrytter. Fra 2010 til april 2015 cyklede for det britiske ProTour-hold Team Sky. Han vandt tre medaljer under Sommer-OL 2004 i Athen.

Wiggins, søn af den tidligere professionelle cykelrytter Gary Wiggins, blev født i Belgien, men voksede op i Maida Vale, London. Han fulgte farens fodspor og begyndte at cykle i konkurrencer i en alder af 12 år i Herne Hill Velodrome.

Han blev tildelt OBE 31. december 2004 for præstationer i cykelsporten og CBE i december 2008.

Han var inden Tour de France 2009 kendt for at være god på enkeltstartsrytter på flad vej, men viste i Tour de France 2009, at han også kunne køre opad, og sluttede på en samlet 3. plads.

Han vandt sølv ved VM i enkeltstart i København i 2011, hvor han sluttede foran Fabian Cancellara og efter Tony Martin.

I foråret 2012 vandt han det samlede klassement i Paris-Nice samt den afsluttende enkeltstart. Desuden vandt han Romandiet Rundt samt Critérium du Dauphiné.

Han vandt Tour de France 2012 foran sin holdkammerat Chris Froome, og med Vincenzo Nibali på en 3. plads.

Den 1. august 2012 vandt Bradley Wiggins OL-guld i enkeltstart, da han kørte distancen 44 km i tiden 50.39,54.

Kilder

Eksterne henvisninger 

 

Mandlige cykelryttere fra England
Cykelryttere ved sommer-OL 2000
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere for Storbritannien ved sommer-OL 2000
Deltagere for Storbritannien ved sommer-OL 2004
Deltagere for Storbritannien ved sommer-OL 2008
Deltagere for Storbritannien ved sommer-OL 2012
Deltagere for Storbritannien ved sommer-OL 2016
Medaljevindere ved sommer-OL 2004
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Personer tildelt Officer of the Order of the British Empire
Olympiske mestre fra Storbritannien
Olympiske sølvmedaljevindere fra Storbritannien
Olympiske bronzemedaljevindere fra Storbritannien
Tour de France-vindere
Grorud

Grorud er en administrativ bydel i Groruddalen det nord-østlige Oslo. Bydelen har 27.707 indbyggere (2020) og et areal på 8,2 km², og favner områderne Ammerud, Grorud, Kalbakken, Rødtvet, Veitvet og Romsås. Bydelen grænser til Lillomarka og bydelene Stovner, Alna og Bjerke.

Referencer 

 
Bydele i Oslo
Grünerløkka

Grünerløkka er en administrativ bydel i Oslos østkant. Bydelen har 63.871 indbyggere (2022) og et areal på 4,8 km².

Bydelen består af strøgene Grünerløkka, Foss, Sofienberg, Rodeløkka, Dælenenga, Carl Berner, dele af Tøyen, Hasle, Keyserløkka, Sinsen, Rosenhoff og Løren.

Parker og pladser 
 Birkelunden, mellem Toftes gate og Thorvald Meyers gate øverst på Grünerløkka
 Grünerhagen park, ved Nedre Foss nær Akerselva
 Olaf Ryes plass, mellem Markveien og Thorvald Meyers gate midt på Grünerløkka
 Paulus plass, vest for Paulus kirke ved Birkelunden
 Schous plads, mellem Toftes gate og Thorvald Meyers gate nederst på Grünerløkka
 Theodor Kittelsens plass, ved Nybrua nær Akerselven
 Alexander Kiellands plass, ved Uelands gate og Waldemar Thranes gate
 Johan Sverdrups plass, langs Christian Michelsens gate på Dælenenga
 Hallénparken
 Bülow Hanssens plass, nord for Carl Berners plads langs Trondheimsveien
 Sinsen friområde
 Sofienbergparken, afgrænset af Trondheimsveien, Helgesens gate, Toftes gate og Sofienberggata
 Hasleparken

Referencer

Eksterne henvisninger 
 Bydel Grünerløkka, offisiell hjemmeside 

 
Bydele i Oslo
Gertrud Spliid

Gertrud Friboe Spliid f. Garde (14. maj 1941 i Charlottenlund – 8. juni 2007) var en dansk operasanger (sopran). Hun blev uddannet ved Det Kgl. Danske Musikkonservatorium og fik i 1966 eksamen fra Operaakademiet. Hun sang ved operaen i Lübeck og ved Det Kongelige Teater, men er først og fremmest kendt for sin tid på Den Jyske Opera hvor hun sang fra 1972-1998.

Gertrud Spliid sang også operette og medvirkede bl.a. i den danske operettefilm Flagermusen. Hun har desuden virket som sanglærer i Birkerød.

Udvalgte roller 
 Strauss: Rosenkavaleren (Sophie)
 Smetana: Den solgte brud (Marie)
 Donizetti: Elskovsdrikken (Adina)
 Mozart: Figaros Bryllup (Susanna)
 Mozart: Tryllefløjten (Nattens Dronning)
 Heise: Drot og Marsk (Ingeborg)
 Puccini: Madame Butterfly (titelpartiet)

Eksterne henvisninger 
 
 

Operasangere fra Danmark
Sopraner
Sveriges flag

Det svenske nationalflag har siden 1500-tallet været Sveriges flag, dog først officielt fra 1906. Det er blåt med et gult skandinavisk kors i midten og har dermed de samme karakteristika som de andre nordiske korsflag. De blå-gule farver kendes allerede fra 1200-tallet, mens selve flagets udformning kendes først fra omkring 1500-tallet. Det er sandsynligvis inspireret af det danske flag, Dannebrog.

Historie 

Første gang, man hører om det svenske flag, er i begyndelsen af 1500-tallet under Gustav Vasa. I 1562 lød det efter kongelig forordning, at flaget skulle være "gult udi korssvijs fördeelt påå blott", hvilket betyder "gult kryds lagt på blåt".

Flagets oprindelse er uklar, men nogle påstår, at flaget skulle være blevet til i 1400-tallet som modsætning til det danske flag, Dannebrog. Danske konger var under Kalmarunionen også konger over Sverige.

Dimensioner og farve 

Nationalflaget skal ifølge svensk lov fra 1982 have forholdet 10 i højden og 16 i længden.
De indre blå felter skal være 4:5 i højde og bredde, og de ydre felter 4:9 i højde og bredde. Korsarmenes højde skal være halvdelen af de blå felters højde.

Ifølge NCS-farvesystemet skal flaget have følgende farver: Gul: NCS 0580-Y10R og Blå: NCS 4055-R95B. Farverne defineres ifølge Pantones farvesystem således: Gul: PMS 116 C og 109 U Blå: PMS 301 C eller U. Ifølge CMYK, Gul: Ec 100 % gul, 20 % magenta (Ec. X200), Blå: Ec 10 % gul, 50 % magenta og 100 % cyan (Ec. 15X0).

Flag
Nordiske korsflag
Flag fra Europa
Nationale flag
Cod

COD (eller chemical oxygen demand) indikerer mængden af forureningskilder/faktorer i spildevand som kan oxideres kemisk. Forbrug af oxidanter giver et mål for indhold af organisk stof, og det tilsvarende mængde ilt der skal til. COD udtrykkes således: mg oxygen/l eller g oxygen/m3.

Økologi
Vand
Deadline (tv-program)

Deadline er et dagligt nyhedsprogram på DR2, der bringer aktuelle sager i ind- og udland til debat ved at invitere eksperter og politikere i studiet. Programmet blev sendt første gang 5. februar 1998 og sendes fra 2 januar 2023 mandag til torsdag kl. 17:00 med genudsendelse kl. 22:15.

Programmet blev lanceret som Før Deadline og blev dengang sendt kl. 23. I weekenderne sendtes programmet Efter Deadline. I efteråret 1999 ændredes navnet til Deadline, og i august 2003 fik programmet ændret sendetid til kl. 22.30. Den 18. september 2022 blev Deadlines sendetid ændret til 22.00.

I 2006 lanceres 'lillesøsteren' Deadline 17:00, der produceres i samarbejde med TV-avisens redaktion. I modsætning til Deadlines sene udsendelse var 17-udgaven mere fokuseret på nyheder, men lagde derudover vægt på perspektivering af særligt kulturnyheder, udlandsnyheder og videnskabsstof, ligesom den i modsætning til Deadline 22:30 også rummede en vejrudsigt. Jesper Larsen og Anja Bo var de faste værter på Deadline 17:00. Programmet Deadline 17.00 blev lukket i 2013.

I en periode (2004-2014) blev der søndag aften sendt  Deadline 2. sektion med særligt fokus på kulturstof. Jes Stein Pedersen var vært på dette frem til 2011.

Værter 

 Issa Mahmoud Jeppesen 
 Astrid berg

Tidligere værter
Blandt de tidligere Deadline-værter er der en del, der igennem politik eller kommentatorvirksomhed har gjort sig bemærket. Blandt andre:
 Adam Holm
 Anja Bo
Christine Antorini
Camilla Thorning 
Connie Hedegaard
Clement Kjersgaard Ikke længere fast vært men laver stadig lidt Deadline)

Mads Brügger
Martin Krasnik
Nynne Bjerre Christensen
Kurt Strand
Martin Breum
 Matilde Kimer
 Nola Grace Gaardmand
Jesper Larsen
Nikolaj Sommer
Poul Smidt
Sigge Winther Nielsen
Steen Nørskov
 Lotte Folke Kaarsholm
 Niels Krause-Kjær (Ikke længere fast vært men laver stadig lidt Deadline)
 Jens Olaf Jersild

Referencer

Eksterne henvisninger 
 Deadline 
 
 Deadline17  

Etableret i 1998
DR-programmer
Nyheds- og aktualitetsprogrammer fra Danmark
Martin Breum

Martin Allan Kongstad Breum (født 27. maj 1959 i København) er en dansk journalist og studievært. 

Breum blev uddannet fra Danmarks Journalisthøjskole i 1982 og arbejdede derefter som freelancejournalist. Han var i 1986 med til at grundlægge månedsmagasinet PRESS. Han var desuden gennem fem år korrespondent i Afrika for Dagbladet Information og Norsk Telegrambyrå. I 1995 blev han politisk reporter på TV-avisens Christiansborg-redaktion og i 1997 blev tilknyttet TV-Avisens politiske redaktion. I 2001-2003 var han vicedirektør i International Media Support, der med økonomisk støtte fra den danske stat bistår medier i konfliktzoner som Afghanistan, Tjetjenien og Irak. 

Han blev i  august 2003 vært på DR2's nyhedsprogram Deadline og var fra januar 2008 tillige været vært på aktualitetsprogrammet DR2 Udland. Breum er fra 2011 tilbage som fast vært på Deadline 22:30.

Eksterne henvisninger 
 

Journalister fra Danmark
Tv-værter fra Danmark
Ansatte i DR
Studieværter på Deadline
Personer fra København
Personer i Kraks Blå Bog
Arne Notkin

Arne Notkin (født 15. december 1954 i København) er en dansk journalist og tidligere chefredaktør. 

Notkin har bestridt en række topposter i førende danske medier. Fra 2007 til 2011 var han eksempelvis chef for DR2. 
1. oktober 2011 blev han udøvende journalist på P1. 
Han blev syg af kræft i 2017 og arbejder i dag i kommunikationsafdelingen hos Kræftens Bekæmpelse.

Baggrund og tidlig karriere 
Han er født af jødiske forældre, som er indvandret fra Østeuropa. Medlem af Mosaisk Trossamfund.
 Uddannet cand.mag. i historie og filosofi fra Københavns Universitet
 Reporter på Weekendavisen (-1993)
 Redaktionschef og medl. af Chefredaktionen sammesteds (1993-96).
 Chefredaktør for B.T. i 18 måneder.(1996-97).
 Reporter på Weekendavisen (kortvarigt).
 Reporter og redaktionschef på TV 2/Lorry
 Chef for TV-Avisens indlandsredaktion.(1998-01)
 Redaktionschef for DR2's nyhedsprogram Deadline (2001-07).
 Chef for DR2 (dec. 2007-)
 Kulturredaktør, TV 2 NEWS (Aug. 2012-)
 Arne Notkin er medlem af Mosaisk Trossamfund og tidligere formand for Dansk Zionistforbund.

Noter 
 
  

Journalister fra Danmark
Chefredaktører fra Danmark
Historikere fra Danmark
Ansatte i DR
Journalister ved Weekendavisen
Jøder fra Danmark
Journalister ved BT
Dansksprogede forfattere fra Danmark
Personer i Kraks Blå Bog
Næstved Gymnasium

Næstved Gymnasium & HF (forkortes NGH) er et gymnasium i Næstved. Skolen er bygget op omkring en aula, hvori der er plads til alle eleverne. Hver onsdag finder en morgensamling sted i aulen.

Gymnasiet har tre haller, tre musiklokaler (hvor det ene også er studie), otte store lokaler til biologiske fag og ikke mindst et auditorium i hver ende af skolen, som er rund.

Historie 
Næstved Gymnasium blev oprettet i 1943 og havde indtil 1953 til huse i lokaler på Jernbanegades Skole i centrum af Næstved, hvorefter skolen flyttede til den nuværende beliggenhed på Nygårdsvej.
I 1946 blev de første studenter udklækket på Næstved Gymnasium, det var 15 sproglige og 19 matematiske.

I 1988 blev skolens kantine oprettet med siddepladser til 360 personer. I dag er der kun plads til 2. og 3. g.
I 1997 blev skolen koblet på internettet.
I perioden 2003-2005 gennemgik gymnasiet en nybygning, således at skolen kunne rumme over 1.000 elever og 125 lærere.

I skoleåret 2010/2011 blev Næstved Gymnasium Danmarks næststørste almene gymnasium (efter Silkeborg Gymnasium) med over 1.200 elever.
2012/2013 Næstved gymnasium blev Danmarks største gymnasium med ca. 1.400 elever fordelt på 50 klasser.

Elevråd 
Næstved Gymnasium og HF har som mange andre gymnasier et elevråd, men modsætning til andre hybrid-gymnasier er elevrådet samlet for både HF-studerende og STX-studerende. Elevrådet er et af de største elevråd i Danmark grundet det store antal klasser, og fordi hver klasse har en repræsentant og en suppleant.

Kendte studenter 
 1962: Helge Adam Møller, officer og politiker, MF (C)
 1963: Christian Berg, professor i matematik ved Københavns Universitet
 1966: Louis Beketov Nielsen, lektor i fysik og astronomi ved Herlufsholm Kostskole
 1971: Per Westergård, uddannet journalist og chefredaktør for Fyens Stiftstidende
 1973: Karsten Nonbo, kriminalassistent og politiker, MF (V)
 1975: Pia Larsen, chefsekretær og senere direktionssekretær samt politiker, MF (V)
 1983: Jann Sjursen, uddannet skolelærer samt politiker, MF og minister (K)
 1984: Kåre Johannessen, cand.mag. i historie og middelalderarkæologi, forfatter og Middelaldercentrets museuminspektør
 ca. 1988: Nikolaj Coster-Waldau, skuespiller
 1990: Camilla Hersom, cand.scient.pol. og Forbrugerrådets forkvinde
 1992: Niels Henrik Gerts ("DJ Nage") (producer og rapper)
 1994: Lasse Lindholm Nielsen ("Mesta Lasse") (tidligere rapper)
 1994: Tommy Bredsted ("Onkel Tom") (Producer og rapper)
 1994: Magnus Heunicke, uddannet journalist samt politiker, MF og minister (S)
 2012: Ihan Haydar, Trommeslager i bandet L.I.G.A
 2012: Jada, sanger, sangskriver og producer

Eksterne henvisninger 

 Næstved Gymnasium & HFs officielle hjemmeside

Gymnasier i Danmark
Gymnasium
Etableret i 1943
Gymnasium